Anna Saari

Anna Katariina Saari (s. 5. tammikuuta 1982 Kalajoki) on suomalainen pikajuoksija. Hän edusti vuoteen 2000 asti Kalajoen Junkkareita ja vuodesta 2001 lähtien Lappeenrannan Urheilu-Miehiä. Vuosina 1999–2001 häntä valmensi Petteri Jouste ja vuodesta 2001 lähtien Jarkko Finni. Kalevan kisoista Saari on voittanut hopeaa 100 metrin juoksussa vuonna 1999. Lisäksi hän on saavuttanut viestijuoksun SM-kisoissa kolme kultaa 4 × 100 metrin viestijuoksussa vuosina 2001, 2002 ja 2003. Sisäratojen SM-kilpailuista hän on voittanut pronssia 60 metrin juoksussa vuonna 2001, pronssia 200 metrin juoksussa vuonna 2000 ja hopeaa 60 metrin aitajuoksussa vuonna 2001.

Yleisurheilu-uransa jälkeen Saari on pelannut jääkiekkoa ja salibandya. Kaudella 2010–2011 hän pelasi jääkiekon naisten SM-sarjassa Espoo Bluesissa.

Lähteet 

Suomalaiset pikajuoksijat
Suomalaiset jääkiekkoilijat
Vuonna 1982 syntyneet
Elävät henkilöt